b'\n_START_ARTICLE_\nV\xc3\xa5r\xc3\xb8yenstikker\n_START_SECTION_\nUtbredelse\n_START_PARAGRAPH_\nV\xc3\xa5r\xc3\xb8yenstikker er utbredt i Europa og litt inn i det vestlige Asia. Finnes i det syd og syd\xc3\xb8stlige Danmark, Sverige og Finland. I sydlige Norge langs kysten til Rogaland.\n_START_SECTION_\nUtseende\n_START_PARAGRAPH_\nMosaikk\xc3\xb8yenstikkere er en gruppe der det er vanskelig \xc3\xa5 skille artene fra hverandre. Det er bare sm\xc3\xa5 forskjeller i det ytre utseende. Kj\xc3\xb8nnene hos v\xc3\xa5r\xc3\xb8yenstikkeren er noe ulike. Hunnen har gulaktige flekker p\xc3\xa5 bakkroppen, mens hannen har mer bl\xc3\xa5aktige flekker._NEWLINE_Vingene holdes i en rett vinkel ut fra kroppen i hvile. Vingespennet er mellom 70\xc2\xa0og\xc2\xa080\xc2\xa0millimeter.\n_START_SECTION_\nLevevis\n_START_PARAGRAPH_\nNymfen lever p\xc3\xa5 bunnen i n\xc3\xa6ringsrike vann i lavlandet._NEWLINE_Eggene overvintrer i levende eller d\xc3\xb8de flytende plantedeler. Nymfen overvintrer p\xc3\xa5 vegetasjonen p\xc3\xa5 sumpplanter. Utviklingen tar 3 \xc3\xa5r. De voksne (imago) \xc3\xb8yenstikkerne finnes vanligvis ikke langt fra stedet der de levde som nymfe._NEWLINE_Flygetiden er fra mai til juli. Vanligvis er v\xc3\xa5r\xc3\xb8yenstikkeren lite sky, og det er ganske lett \xc3\xa5 komme n\xc3\xa6rt innp\xc3\xa5 den._NEWLINE_V\xc3\xa5r\xc3\xb8yenstikker har ufullstendig forvandling, overgang fra nymfe til det voksne kj\xc3\xb8nnsmodne insektet g\xc3\xa5r gradvis gjennom flere hudskift (nymfestadier). Nymfene lever i vann og ligner derfor lite p\xc3\xa5 de voksne (imago), bortsett fra st\xc3\xb8rrelsen. N\xc3\xa5r nymfen kommer til det siste hudskiftet finner den et str\xc3\xa5 eller noe, der den kan klatre opp over vannflaten. Her blir den hengende, mens huden revner p\xc3\xa5 ryggsiden. Den nyklekte \xc3\xb8yenstikkeren blir hengende p\xc3\xa5 den gamle huden, eller like ved siden av, helt til den nye huden er noe herdet, og vingene har f\xc3\xa5tt sin endelige form.'